Diari Oficial de la Generalitat Valenciana


Sumari del DOGV 7739, del 11-03-2016 (2016/1720)

Notificació de la sentència dictada en el procediment de guarda i custòdia número 487/2014.
-------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1720


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 487/2014. [2016/1720]  
En aquest procediment de guarda, custòdia i aliments de fill menor no matrimonial, seguit a instàncies de Sara Vázquez Piñar contra José Domingo Mora Santiago, s'ha dictat la sentència que, literalment, és com segueix:  
  
«Sentencia número 178/2015  
Benidorm, 5 de novembre de 2015  
Ángeles Pérez Botella, magistrada jutgessa substituta del Jutjat de Primera Instància número 4 de Benidorm, he vist aquestes actuacions de sol·licitud de mesures respecte a fill menor número 487/2014, instades per Sara Vázquez Piñar, en representació de la qual actua la procuradora Olga Granado Serrano, assistida per la lletrada Blanca Gutiérrez Lloret, contra José Domingo Mora Santiago, declarat en situació processal de rebel·lia; hat sigut part el ministeri fiscal, representat Carlos García. D'aquestes actuacions es dedueixen els següents:  
[...]  
Dispositiva  
Estime la demanda de mesures a favor del fill menor, J. M. C., presentada per la procuradora Olga Granado Serrano, en nom i representació de Sara Vázquez Piñar, contra José Domingo Mora Santiago, i, en conseqüència, adopte les mesures següents en interés de la menor:  
  
Respecte del fill menor, J. D. M. V., la pàtria potestat serà compartida per tots dos progenitors, i la guarda i custòdia correspondrà a la mare.   
  
Quant al règim de visites a favor del pare, José Domingo Mora Santiago, si no hi ha acord entre els progenitors, serà el següent:  
  
- Els caps de setmana alterns des de les 13.00 hores del dissabte a les 20.00 hores del diumenge; el senyor Morera haurà de replegar i lliurar el menor al domicili matern.  
- La meitat de les vacances d'estiu, Nadal i Setmana Santa; el pare podrà triar els anys parells i la mare els imparells. Aquests períodes de vacances comprendran:  
· El Nadal es dividirà en una part des del matí del dia 24 de desembre fins al matí del dia 31 del mateix mes. L'altre període comprendrà des d'aquest moment fins a la vesprada del dia de Reis (6 de gener).  
  
· Respecte a la Setmana Santa, així mateix, s'establiran dos períodes iguals en relació als dies que el xiquet gaudisca de vacances escolars.  
  
· Pel que fa a l'estiu, es distribuirà en dos períodes, l'un comprendrà els primers 15 dies de juliol i els 15 primers dies d'agost i, l'altre període, les segones quinzenes de cada mes; en cas de desacord, triarà el pare en els anys parells i la mare els imparells.  
- Ambdós pares permetran el contacte telefònic del menor amb l'altre durant els períodes en què estiga amb ell.  
- El canvi de domicili de qualsevol dels cònjuges serà notificat a l'altre fefaentment.  
Atribuïsc l'ús de l'habitatge familiar a Sara Vázquez Piñar.  
En concepte d'aliments per al fill menor, el pare, i dins dels cinc primers dies de cada mes, ingressarà cent cinquanta euros (150 €) en el compte que designe la mare.  
Aquesta quantitat serà revisada i actualitzada anualment, de conformitat amb les variacions que experimente l'índex de preus al consum que publica periòdicament l'Institut Nacional d'Estadística o organisme que en el futur el substituïsca.  
Així mateix, el pare abonarà, juntament amb la mare i a mitges les despeses extraordinàries que genere el fill comú.  
Tot això sense fer expressa imposició de les costes causades.  
Contra aquesta sentència es pot interpiosar un recurs d'apel·lació que s'haurà de preparar en aquest jutjat en el termini de 20 dies des de la notificació.  
Aquesta és la meua sentència, definitivament jutjat en primera instància, que pronuncie, mane i firme.»  
I atés que el demandat, José Domingo Mora Santiago, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 11 de novembre de 2015.- La lletrada de l'Administració de Justícia: Mary Luz García Muñoz.